Zoo Nogeyama

ialah sebuah zoo percuma yang dibuka pada April 1951 dan terletak di Taman Nogeyama, Nishi-ku, Yokohama, Jepun. Ia meliputi  dan Terdapat lebih kurang 1400 haiwan daripada 100 spesies berbeza. Zoo ini dibuka dari jam 9:30 pagi hingga 4:00 petang dan ditutup pada hari Isnin.

Zoo ini dikendali oleh Yokohama Zoological Garden, iaitu ahli syarikat Pertubuhan Zoo dan Akuarium Jepun

Haiwan

Haiwan-haiwan yang terdapat di zoo ini termasuk itik Mandarin, jenjang, panda merah, cimpanzi, babun Chacma, reptilia, singa, harimau, tanuki Jepun, bejar, kuang, burung cinta, kuda belang, zirafah, flamingo, unta, kandau bulu, monyet jurai hitam-putih, kapucin kepala hitam, swan, itik, kagu, penguin, walabi, rusa, helang, burung hantu, kondor, beruang dan Pseudorhodeus tanago.

Panda merah antara haiwan pertama yang akan ditemukan oleh pengunjung dan menjadi salah satu haiwan paling popular.

Zoo Kanak-kanak Makigahara

Zoo Kanak-kanak Makigahara dibuka pada 1979 sebagai sebuah bahagian baru Zoo Nogeyama. Ia khususnya meletakkan haiwan-haiwan ternakan dan haiwan domestik kecil seperti tikus, tikus Belanda, ayam, arnab ternakan dan merpati hias Fantail dan juga haiwan-haiwan eksotik seperti ular.

Pemuliharaan

Zoo Nogeyama merupakan zoo pertama di Jepun yang memelihara harimau bintang (1952), tembu hitam (1953), unta Arab (1954), beruang sloth (1965), kandau ekor gelang (1969), ungka jambul dan karakal (1974), harimau dahan (1983), senggiling gergasi (1985), kura-kura Kleinmannn (1992), baning perang (1997) dan kura-kura radiata (2009). Zoo in juga zoo kedua di dunia yang berjaya membiakkan kondor Andes dalam kurungan pada 1972.

Pada 2016, kura-kura Ploughshare dari Madagaskar telah berjaya dibiakkan.

Rujukan